Landet Lan Xang bedrev handel med produkter fra skovene, som [[elfenben]] og [[næsehorn]]shorn, og produkter som [[silke]], [[jern]] og [[Natriumklorid|salt]]. Tronfølgen havde ingen faste regler, og ofte fulgte en tronstrid mellem sønnerne til en afdød [[monark]]. Relationerne med [[Kambodja]] i syd og Ayutthaya i vest var ofte relativt gode, efter som de var thaifolk og nært beslægtede. Grænsen mod Vietnam i øst skiftede ofte, og [[1479]] udplyndredes hovedstaden af vietnamesiske hære. I midten af [[1500-tallet]] invaderede [[Burma|burmesiske]] hære [[Sydøstasien]] og Lan Xang indgik en forsvarspagt med Ayutthaya. Ayutthaya blev besejret af burmeserne, men Lan Xang formåede at bevare sin selvstændighed.
Politik